***,***

***Curriculum Vitae***

Dorte Olesen

Kommitteret, professor, dr.scient.

Ved Bommen 9

2820 Gentofte

Født 8.januar 1948. Gift 1971 med professor, dr.phil. Gert Kjærgaard Pedersen (død 2004), mor til Just (f.1976), Oluf (f.1980) og Cecilie (f.1984). Farmor til Alexander (f.2010).

**UDDANNELSE OG AKADEMISKE GRADER**

Student Sortedam Gymnasium matematisk-fysisk linie 1966.

Cand.scient. i matematik og fysik, Københavns Universitet 1973.

Lic.scient. (ph.d.) i matematik, Odense Universitet 1975.

Dr.scient. i matematik, Københavns Universitet 1981.

*Studieophold i udlandet*

Elev Commonwealth School, Boston, USA, 1960 (½ år).

Graduate School of Mathematics, University of Pennsylvania 1971-72.

Centre de Physique Théorique, CNRS Marseille januar-marts 1974 og april-juni 1979.

**ANSÆTTELSER**

Instruktor i matematik, Københavns Universitet 1969-71 og 1972-73.

Kandidatstipendiat ved Odense Universitet sept. 1973 - nov. 1974.

Sekretær i Undervisningsministeriets departement, Økonomisk-statistisk kontor,

dec. 1974 - jan. 1976.

Seniorstipendiat ved Københavns Universitets Matematiske Institut 1976-79,

forskningsrådsstipendiat 1979-80.

Lektor ved Københavns Universitets Matematiske Institut 1980-88, herunder

* bestyrer for Matematisk Centralinstitut 1982-84
* medlem af Det naturvidenskabelige Fakultetsråds Forretningsudvalg 1983-84 og 1985-86 (afbrudt af gæsteprofessoransættelse ved Mathematical Sciences Research Institute, Berkeley, California 1984-85)
* Dekan for Det Naturvidenskabelige Fakultet 1986-88, gennemførte her bla en revitalisering af forsknings- og udstillingsaktiviteterne i Botanisk Have og ansatte en leder af Haven, gennemførte en rekonstruktion af Marinbiologisk Laboratorium med kaldelse af professor Tom Fenchel som ny leder og fik styr på fakultetets registrering af studietrinstilvækster
* medlem af Konsistorium og en række af dettes udvalg 1986-88.

Professor i matematik ved Roskilde Universitetscenter 1988- 92 (orlov fra 1989).

Administrerende direktør for UNI•C, Danmarks IT-Center for Uddannelse og Forskning, fra 1989-2011. I disse mange år er der løbende sket store ændringer i opgaveporteføljen, bla gennem en række fusioner med mindre centre som fx Sektornet-centret fra Undervisningsministeriet i 1997, Organisationen til Fremme af Edb-Undervisningsmidler i Skolen (ORFEUS) i 2000, Seminariernes IT-Center (SITC) i 2001, Undervisningsministeriets statistik-kontor i 2004 og Datakontoret i 2010. Der blev også løbende frasolgt aktiviteter, det største frasalg skete i 1997 og omfattede UNI-Cs Internet Service Provider virksomhed til private, som blev et datterselskab hos Tele2 ved navn Uni2. UNI-C er i perioden blevet positivt landskendt dels som Danmarks første Internet Service Provider til almindelige pc-brugere og dels med Danmarks uddannelsesportal emu.dk og skolernes intranet, SkoleIntra, der i dag bruges af næsten alle danske folkeskoler, selvom skolerne selv skal dække de fulde omkostninger.

Kommitteret i Undervisningsministeriet fra juni 2011, udlånt til DTU Matematik fra august 2011. Efter fusionen med DTU Informatik aktiv på DTU Compute i sektionen Algoritmer, Logik og Grafteori, hvor jeg er med i ledelsen af European Research Council Advanced Grant GRACOL med professor Carsten Thomassen som Principal Investigator. Projektet har pt 3 PhD-studerende og 2 PostDocs tilknyttet.

**MEDLEMSSKAB AF MINISTERUDPEGEDE RÅD OG MINISTERIELLE UDVALG**

Medlem af Arbejdsgruppen vedr. uddannelsernes struktur, indhold og metoder under Undervisningsministeriets Udvalg for Kønsroller og Uddannelse 1976-80.

Medlem af Sektorrådet for de Videregående Uddannelser 1982.

Medlem af Det faglige landsudvalg for naturvidenskab (FLUNA)'s Matematikudvalg 1982-84, herunder medredaktør af ”Matematikrapport 1984” .

Medlem af Planlægningsrådet for Forskningen (PRF) 1987-89, herunder medlem af styregruppen for regeringens evaluering af dansk miljøforskning.

Medlem af PRFs afløser Forskningspolitisk Råd (FPR) 1989-93, herunder

* formand for koordinationsgruppen for regeringens evaluering af dansk sundhedsvidenskabelig forskning (SOFIE) 1990-92,og
* formand for opfølgningsgruppen om national strategi i sundhedspolitisk lys (SOFIEplus) 1992-93, som førte til en operationel national strategi for sundhedsforskning.
* Næstformand i FPR 1992-93.

Medlem af Styringsgruppen for Kvindeforskning 1990-92.

Formand for det af undervisningsministeren nedsatte udvalg vedr. teknologistøttet undervisning (fjernundervisning) fra 1991-93, der førte til oprettelsen af Center for teknologistøttet Undervisning (CTU) og en pulje på 100 mill.kr. til projekter landet over.

Dansk delegat til Working Party for telematikprogrammet DELTA 1991-96 og til Task Force Human Resources Group of National Experts fra 1992-96.

Medlem af den af kulturministeren udpegede dommerkomité for arkitekt-konkurrencen om udbygning af Det Kgl. Bibliotek, 1993. Komitéen valgte forslaget ”Den Sorte Diamant”.

Medlem 1993-96 af en af Budgetdepartementet nedsat arbejdsgruppe om TB og årsrapportering, hvis arbejde bl.a. resulterede i indførelse af virksomhedsregnskaber i staten.

Medlem af Forsvarets Forskningsudvalg fra 1998-2008.

Medlem af Videnskabsministeriets Programkomité for IT-forskning 2003-2004.

**VIDENSKABELIGE AKTIVITETER**

Guldmedaljeafhandling, Københavns Universitet 1974.

En lang række artikler i førende internationale matematiske tidsskrifter fra 1974-90, separat publikationsliste kan fremsendes. Hertil en artikel fra 2005 om Gert K. Pedersens arbejder.

Disputats: Om Connes spektret for C\*-dynamiske systemer , 1981.

Medlem af det videnskabelige råd for CERFACS (Centre Européenne pour la Recherche et la Formation Avancée en Calcul Scientifique) fra 1992-98.

Gæsteforelæser ved universiteterne i Marseille, Paris, Oslo, Trondheim, Philadelphia, Toronto, Kingston, Leuven, Berkeley, Sacramento, Sydney, m.fl.

Indbudt foredragsholder ved større internationale konferencer i Rom, Reykjavik, Iowa, München, Göttingen m.fl.

Reviewer for National Science Foundation (NSF), USA fra 1980.

Referee for en lang række anerkendte internationale tidsskrifter gennem mange år.

Medredaktør af ”Applied Parallel Computing – Industrial Computation and Optimization”, Springer Lecture Notes in Computer Science 1184, 1996.

Se desuden under ”internationale hverv”.

**UDDANNELSESADMINISTRATIVE HVERV OG ANDRE SÆRLIGE HVERV**

Som student formand for Matematikstudienævnet ved Københavns Universitet 1972-73.

Formand for en arbejdsgruppe under Københavns Universitets Konsistorium vedrørende en humanistisk-teknologisk kombinationsuddannelse (hum-tek) 1982-84.

Medlem af Matematikstudienævnet ved Københavns Universitet 1982-84.

Redaktør af uddannelsesavisen “naturvidenskab” og formidlingspublikation “naturligvis” under Det naturvidenskabelige Fakultet ved Københavns Universitet 1985-88.

Medlem af Danmarks Naturvidenskabelige Akademi fra 1988.

Formand for Matematikstudienævnet ved Roskilde Universitetscenter 1988-89.

Formand for Analysegruppen vedr. Studiestatistik under Rektorkollegiet 1989.

Medlem af præsidiet for Experimentarium fra 1987, og af Experimentariums programkomité 1989-92.

Medlem af dommerkommitéen for Jyllandspostens konkurrence for unge forskere fra 1990-96, og af kommitéen bag og dommerkommitéen for Ugebladet Ingeniørens konkurrence “Unge Forskere” fra 1997-1989.

Medlem af dommerkommitéen for den fælleseuropæiske konkurrence for unge forskere 1994-96.

Medlem af styringsgruppen for Thrige projektet til fremstilling af spændende supplerende undervisningsmaterialer til naturvidenskab i grundskolens ældste klasser fra 1997-2001. Vi fik her førende forskere, der også er gode formidlere, til at producere helt nye typer af undervisningsmateriale, i samarbejde med forlaget Malling-Beck.

Formand for Internetprodukt-udvalget under IT-brancheforeningen (ITB)fra 1998 – 2000.

Medlem af Klagenævnet for Domænenavne under DIFO (Dansk Internet Forum) 2000-2003.

Medlem af komitéen for konkurrencen ”Unge Forskere” fra 1989 , under protektion af HKH Prins Joachim.

Medlem af styringsgruppen for Kvindelige Ledere i ITB (KLITB) fra 2010.

Medredaktør af Dansk Matematisk Forenings blad Matilde fra 2014.

**BESTYRELSESHVERV**

Medlem af bestyrelsen for Ole Rømer Medaljen fra 1987-2007.

Præsident for Selskabet for Naturlærens Udbredelse (grundlagt af H.C. Ørsted 1824) fra 1988 (medlem af direktionen fra 1987). Selskabet forestår formidling af naturvidenskab til bredere kredse, uddeler medaljer for fremragende forskning og formidling mv. og har HM Dronningen som protektor.

Medlem af bestyrelsen for Politiken Fonden fra 1990, for Politiken Holding fra 2003, for A/S Dagbladet Politiken 1990-2003 samt for Politikens Forlag 1990-2000.

Medlem af bestyrelsen for Zonta klubben København I fra 1998-2002, herunder formand 2000-2002, og igen fra 2011. Formand for Zonta Danmarks Amelia Earhart og Scholarship Udvalg fra 2011, for Zonta Danmarks PR-udvalg 2011-14, for København Is PR-udvalg fra 2014.

Medlem af bestyrelsen for Danmarks Lærerhøjskole 1992-2000 (udpeget af undervisnings- og forskningsministeren på baggrund af indstilling fra Det Naturvidenskabelige Forskningsråd).

Offentlig repræsentant i bestyrelsen for Fagpension A/S 1994-2002 (udpeget af økonomiministeren).

Medlem af bestyrelsen for NORDUnet A/S 2001-2002.

Medlem af bestyrelsen for Danmarks Farmaceutiske Universitet 2003-2004.

Formand for RUCs bestyrelse fra 2004-2008, herunder medvirkende til en gennemgribende institutreform, introduktion af ny humanistisk-teknologisk basisuddannelse og reorganisering af administrationen samt navneskift til Roskilde Universitet.

**INTERNATIONALE HVERV**

Medlem af EU-kommissionens High Level Advisory Committee on High Performance Computing and Networking i 1991-92, herunder formand for en af komiteens fire arbejdsgrupper, Netværksgruppen. Komiteen udarbejdede under forsæde af generaldirektøren for CERN, Nobelpristageren Carlo Rubbia, et stort delprogram under 4. Rammeprogram, der bl.a. resulterede i skabelsen af et fælleseuropæisk højhastighedsnet for forskningen, TEN-34.

Medlem i foråret 1993 af DELTA Review Board, et af EU-kommissionen nedsat udvalg om fremtiden for fjernundervisningsprogrammet DELTA.

Medlem 1993-94 af et internationalt evauleringspanel vedr. informations-

teknologisk service og udvikling ved Det Fælles Forskningscenter, ISPRA.

Medlem foråret 1994 af en arbejdsgruppe under EU-kommissionen vedr. den nærmere udformning af telematik-delprogrammet "Telematics for Research" under det 4. rammeprogram.

Medlem af et af det finske undervisningsministerium nedsat evalueringspanel for Centre for Scientific Computing, Helsinki, 1996.

Medlem af "Strategic Requirements Board for the Fifth Framework Programme" - EU-kommissionen, Generaldirektorat XIII (Telecommunications, Information market and Exploitation of Research) 1997. Herunder med til at sammensmelte de hidtidige mindre IT-forskningsprogrammer til det nu kørende store Information Society Program.

Dansk repræsentant i TERENA (Trans European Research and Networking Association) General Assembly fra 1997-2003.

President for TERENA 2003-2009. Herunder medlem af Executive Committee for det store EU-projekt Géant2 2003-2008, og for efterfølgerprojektet Géant3 2008-2009.

Medlem af rådgivningsgruppe for Paralleldatorcentrum (PDC) ved Kungliga Tekniska Högskolan (KTH) i Stockholm fra 1999 -2001.

Medlem af Styringsgruppen for det norske tungregneprogram (supercomputerprogram) NOTUR (udpeget af Norges Forskningsråd) 2000-2004.

Medlem af EU-Kommissionens ”Expert Group on ICT in Education” 2001 – 2004.

Medlem af Quality Assurance Programme Review (QASPER) komitéen for det store EU-projekt Géant3 fra 2009-2011.

Medlem af EU-Kommissionens “High Level Expert Group on the Future of Géant” 2010-11.

Ekspertgruppen afleverede sin rapport til kommissær Neelie Kroes i oktober 2011. Rapporten blev meget vel modtaget og har dannet udgangspunkt både for DG CNECTs arbejdsprogram for 2013 og e-infrastruktur delen af forslaget til Horizon2020.

Formand for en ekspertgruppe nedsat af Jodrell Bank Observatory til vurdering af datatransport-vejene til det kommende Square Kilometer Array teleskop på den sydlige halvkugle juni-november 2011.

Medlem af programkomitéen for NORDUnet-konferencen 2012.

Reviewer for EU-kommissionen (DG INFSO, nu CNECT) siden september 2011.

Formand (Chair) for the National Research and Education Networks Policy Committee (NREN PC) og GN3plus Partners Assembly fra September 2012. Leder her forhandlingerne mellem 42 europæiske lande og mellem EU-kommissionen og landene om højhastighedsforbindelser og avancerede netservices mellem landene og til andre verdensdele til brug for forskning og videregående undervisning. GN3plus er et FP7-projekt der modtager ca. 25 MEUR om året fra EU-kommissionen og landene bidrager med et tilsvarende beløb.

Medlem af EU-kommissionens ekspertgruppe om ”Implementation of the European Research Area (ERA) Communications” fra februar- december 2013. Ekspertgruppen rådgav DG Research om veje til hurtigere implementering af det fælleseuropæiske forskningsrum (ERA) med øget forskermobilitet, bedre ligestilling, bedre adgang til store forskningsfaciliteter for alle europæiske forskere mv, herunder digital ERA.

**ORDENSDEKORATIONER, LEGATER M.V.**

Julie Marie Vinter Hansens rejselegat 1971.

Københavns Universitets Guldmedalje 1974.

Tagea Brandts Rejselegat 1987.

Marie Lønggaards Rejselegat 1988.

Portrætteret til Frederiksborg Museet af fotograf Viggo Rivad i 1992.

Ridder af Dannebrog 1992.

Optaget i Dansk Kvindebiografisk Leksikon 1994.

Ridder af Dannebrog, 1. grad 2000.

Honorary Professor ved Ocean University of China 2005.

# SPROG

Dansk modersmål

Engelsk flydende både mundtligt og skriftligt

Fransk rimeligt godt både mundtligt og skriftligt

Tysk lidt rustent – læses uden besvær, tales i et vist omfang og skrives helt uden garanti for korrekte endelser

Italiensk læses, men tales og skrives kun i beskedent omfang.